**CASIC** (kiin. 中国航天科工集团公司; engl. ***China Aerospace Science and Industry Corporation***; vapaa suomennus *Kiinan ilmailun ja avaruuden tutkimus- ja teollisuusyhtymä*) on vuonna 1999 perustettu kiinalainen valtionyhtiö. Vuonna 2019 konsernin palveluksessa on runsas 147 000 työntekijää. Yhtymään kuuluu 22 tytärorganisaatiota ja yhtymällä on osakeomistusta 9 pörssiyrityksessä; näiden kautta yhtymä on mukana noin 500 yrityksessä tai instituutissa. CASIC yhtymään kuuluu 19 keskeistä kansallista tutkimuslaboratoriota. Konserniyhtiön päätoimipiste sijaitsee Pekingissä. Yhdysvaltalaisen talousjulkaisu Fortunen mukaan CASIC-konsernin liikevaihto oli 37,6 miljardia Yhdysvaltain dollaria ja liikevoitto lähes 2,0 miljardia dollaria vuonna 2019.

Aseteollisuuden parissa CASIC suunnittelee ja valmistaa - osin valtiollisen sisarkonserninsa CASCin kanssa - esimerkiksi ohjuksia ja sotilassatelliitteja sekä laukaisutoimintaan liittyviä ratkaisuja ja palveluja. Riippumaton yhdysvaltalainen Defence News -uutispalvelu esittää arvionsa maailman sadasta suurimmasta aseteollisuusyhtymästä liikevaihtoineen vuonna 2019. Uutispalvelun mukaan aseteollisuuden osuus Kiinan ilmailun ja avaruuden tutkimus- ja teollisuusyhtymän liikevaihdosta oli 12,03 miljardia dollaria eli 32 prosenttia liikevaihdosta. Tällä perusteilla se olisi ollut maailman 11. suurin aseteollisuuskonserni vuonna 2019 (sijoitus 12. mikäli kaksi vuonna 2019 Kiinan valtion laivanrakennusyhtymäksi yhdistynyttä osakonsernia summataan yhteen, kuten tilanne oli vuoden 2019 lopussa).

Tukholman kansainvälinen rauhantutkimusinstituutti (SIPRI) ei omassa arviossaan vielä sijoittanut CASICia maailman 25 suurimman asevalmistajayrityksen joukkoon, sillä SIPRI ei ollut onnistunut löytämään saatavilla olleista lähteistä kyllin täsmällistä kirjallista tietoa arviolleen tämän kiinalaisyhtymän sotilaallisesta liiketoiminnasta. Yhtymän on kuitenkin arvioitu kuuluvan Kiinan viiden suurimman aseteollisuusyhtymän joukkoon.

Katso myös
----------

* AVIC
* China Electronics Technology Group
* China South Industries Group
* Kiinan valtion laivanrakennusyhtymä
* Norinco

Lähteet
-------

1. 1 2 3 4 5 6  China Aerospace Science & Industry (Fortune Global 500, sija 332) fortune.com. Viitattu 1.1.2021. (englanniksi)
2. 1 2 3  Top 100 for 2020 (2019 revenue) *defensenews.com*. Viitattu 1.1.2021. (englanniksi)
3. 1 2  Arkistoitu kopioOrganization of CASIC  4.10.2018. casic.com.  Arkistoitu 11.2.2021. Viitattu 1.1.2021. (englanniksi)
4. 1 2 3  Nan Tian and Fei Su: Estimating the arms sales of Chinese companies (s. 10-13) *SIPRI Insights on Peace and Security No. 2020/2*.  January 2020. sipri.org. Viitattu 1.1.2021. (englanniksi)
5. ↑  Arkistoitu kopioIntroduction of CASIC  4.9.2018. casic.com.  Arkistoitu 18.4.2021. Viitattu 1.1.2021. (englanniksi)
6. ↑  China Aerospace Science & Technology Corp bloomberg.com. Viitattu 1.1.2021. (englanniksi)
7. ↑  Arkistoitu kopioContact Us casic.com.  Arkistoitu 30.1.2020. Viitattu 1.1.2021. (englanniksi)
8. 1 2  The 5 state-owned defence companies behind China’s booming arms industry  3.12.2020. defenceview.in. Viitattu 1.1.2021. (englanniksi)
9. ↑  US, China ruled global arms market in 2019: SIPRI *Deutscher Welle, dw.com*.  7.12.2020. Viitattu 1.1.2021. (englanniksi)

Aiheesta muualla
----------------

* China Aerospace Science and Industry Corporation (Arkistoitu – Internet Archive) (englanniksi) (aspi.org.au)

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI

 |
|  |
| Muut | 
* IdRef

 |

 |